Abbos Gʻulomov. Abbos Gʻulomov Bahtiyor oʻgʻli ( Baxtiyor ugli; 5-iyul 1998-yil) – Oʻzbekistonlik yarim himoyachi. Hozirda Namanganning „Navbahor“ futbol klubi oʻyinchisi. Futbolchilik faoliyati. Namangan futbolchi tarbiyalbuvchisi Abbos, faoliyatini Namangan futbol akademiyasida Otabek Otaboev va Umarxon Otaxonov murabbiylari qoʻl ostida boshlagan. 2017-yilgi mavsumda Uychi tumanining „Xotia-79“ jamoasi tarkibida bir muddat oʻynagan. 2018-yilgi mavsumda „Navbahor“ jamoasiga oʻtib, bir muddat yoshlar jamoasida oʻynagach Gʻuzorning „Shoʻrtan“ klubiga ijaraga berilgan. 2019-yilgi mavsumda „Navbahor“ jamoasiga qaytdi va asosiy jamoa bilan shartnoma imzoladi. „Navbahor“ klubida uch mavsum oʻynagan Abbos 2022-yilgi mavsum boshida Fargʻonaning „Neftchi“ jamoasiga ijaraga berilgan. „Navbahor“ jamoasi bilan tuzilgan shartnoma 2023-yil dekabr oyida tugagan. Abbos 2025-yil o'z uyiga Namanganga qaytgan. Hozrda futbolchi 2025-yil boshidan „Navbahor“ jamoasi bilan shartnoma tuzgan va faoliyatini shu klubda davom ettirmoqda.